Come On Pilgrim

Come On Pilgrim הוא מיני אלבום ראשון של להקת הרוק האמריקאית, הפיקסיז. הוא יצא לאור בשנת 1987 בחברת התקליטים 4AD (אנ'), והופק על ידי גרי סמית'. במרץ 1987 נכנסה להקת "פיקסיז" לאולפני פורט אפאצ'י בבוסטון יחד עם המפיק גארי סמית' להקליט כמה שירים לקלטת דמו. הקלטת בת 17 השירים, שכונתה מאוחר יותר "הקלטת הסגולה" מצאה בסופו של דבר את דרכה לאיבו ווטס-ראסל, נשיא ומייסד חברת התקליטים הבריטית 4AD. המנהל של פיקסיז, קן גוז, היה גם המנהל של להקת "Throwing Muses", שהפכה ללהקה האמריקאית הראשונה שחתמה ל־4AD שנה קודם לכן. אף על פי שהקלטת הדמו לא הרשימה אותו, הסכים לבסוף ווטס-ראסל להחתים את הלהקה. זאת בעקבות הלחץ מבת זוגו, מזכירה ב־4AD. לאחר התעקשותה, הוא הלך ברחובות ניו יורק והאזין ל"קלטת הסגולה" עם הווקמן שלו, ולפי דבריו, סוף סוף "הבין את זה". ווטס-ראסל בחר לבסוף שמונה מתוך 17 השירים של הקלטת כדי להוציא מיני-אלבום ראשון ללהקה. מאוחר יותר הקליטו הפיקסיז עוד שמונה מתוך תשע הרצועות הנותרות של הקלטת במהלך אלבומיהם הבאים. השיר היחיד שלא הוקלט ויצא מחדש היה "Rock A My Soul". כותרת האלבום נגזרת מהשיר "Watch What You Doing", של זמר הרוק הנוצרי לארי נורמן, שכולל את השורה, "C'mon pilgrim, you know He loves you. He loves you more, than He loves this cloven earth. Don't make your life bad, and start acting like an idiot". האלבום הציג את המגוון האמנותי של פיקסיז וקבע את ראשיתם של מאפיינים רבים במוזיקה שלהם. הוא כולל שני שירים שהושרו בחלקם בספרדית ("Vamos" ו-"Isla de Encanta"), אשר התבססו על כמה מחוויותיו של פרנק בלאק, סולן הלהקה, בפוארטו ריקו (Isla de Encanta מתייחס לכינוי האי, 'איסלה דל אנקנטו' שפירושו "אי הקסם"). שני שירים מזכירים במפורש גילוי עריות – "Nimrod's Son" ו-"The Holiday Song". השיר "I've Been Tired" מתייחס באופן מטאפורי לתרבות הסקס והרוק אנד רול. ארבעה שירים מאזכרים שפה דתית: "Caribou", "Nimrod's Son", "The Holiday Song" ו-"Levitate Me". השיר "Caribou" עוסק בגלגול נשמות. השיר "Ed Is Dead" מדבר על ילדה בעלת מום במוח שבלאק הכיר. מעבר לנושאי מילות השירים, האלבום נתן במה למהלכי הגיטרה החדשניים של ג'ואי סנטיאגו, את ההרמוניות הקוליות של קים דיל ואת המנעד הקולי של בלאק, שנע בין צעקות למלודיות המושרות באופן מסורתי. גרסאות לשיר "Vamos" הופיעו בשתי המהדורות הבאות של פיקסיז: הגרסה יחד עם סטיב אלביני עבור אלבומם הראשון באורך מלא, "Surfer Rosa", וכבי-סייד חי לסינגל הראשון שלהם, "Gigantic". המהדורה המקורית שיצאה בבריטניה משנת 1987 נכנסה למצעד של אלבומי האינדי הבריטי ב־24 באוקטובר 1987, והייתה 29 שבועות במצעד והגיעה עד למקום 5. בתחילה לא התאפשר להפיץ את האלבום בארצות הברית, והוא יצא לאור בארצות הברית רק באוגוסט 1988, כשחברת התקליטים "Rough Trade" הפיצה אותו כתקליטור יחד עם האלבום הראשון באורך מלא של הלהקה, "Surfer Rosa". באותו זמן הוציאה גם 4AD לאור את Surfer Rosa ו-Come On Pilgrim בתקליטור אחד בבריטניה, ומאז מהדורה זו היא המהדורה ה-CD הסטנדרטית בבריטניה. בשנת 1992 הוציאה אלקטרה רקורדס לאור את Come On Pilgrim ו-Surfer Rosa בתקליטורים נפרדים בארצות הברית. לאחר ש-4AD רכשה מחדש את זכויות ההפצה בארצות הברית של הלהקה בשנת 2004, הם שוב יצאו בתקליטורים נפרדים; גרסה זו של Come On Pilgrim הייתה המהדורה הראשונה של התקליטור שנשאה את שם האלבום המקורי. האלבום זכה לתשומת לב רבה יותר מעיתונות המוזיקה הבריטית מאשר בארצות הברית. בלאק פרנסיס – גיטרה, שירה קים דיל – גיטרה בס, קולות רקע דייוויד לאברינג – תופים ג'ואי סנטיאגו – גיטרה מובילה גארי סמית' – הפקה מוזיקלית פול סמית' – תמיכה טכנית מידע על האלבום Come On Pilgrim באתר MusicBrainz מידע על האלבום Come On Pilgrim באתר AllMusic האלבום Come On Pilgrim באתר Discogs האלבום Come On Pilgrim באתר ספוטיפיי האלבום Come On Pilgrim באתר יוטיוב Marc Spitz, Life to the Pixies, Spin, ‏September 2004